IJmuiden

IJmuiden on sadamalinn Põhja-Hollandi provintsis Velseni vallas. Linn asub Amsterdami Põhjamerega ühendava Noordzeekanaali suudmes. Linnas on 30 160 elanikku (2013). 

Linna nime kirjutatakse kahe suure tähega, sest IJ on hollandi keeles digraaf, mida nimetatakse ka ligatuuriks ning loetakse üheks täheks.

IJmuidenis on süvasadam, mis suudab vastu võtta täislastis Panamax laevu ja ta on Hollandi suuruselt neljas sadam. IJmuidenis on neli sadamat. IJmuidenist on saanud Hollandi suurim kalasadam.

IJmuiden on Põhja-Hollandi noorim linn, mis sai linnaõigused pärast Noordzeekanaali ametlikku avamist kuningas Willem III poolt 1. novembril 1876. IJmuiden tähendab IJ suuet, mis näitab ka selle olulisust Amsterdami sadamate jaoks. 

Põhja-Hollandi provints
Hollandi linnad
Sadamalinnad